

PROJEKTS uz 08.01.2025.

IKSS 08.01.2025.

domē: 30.01.2025.

sagatavotājs: Ivanda Jakovele

ziņotājs: Ivanda Jakovele

LĒMUMS

Ādažos, Ādažu novadā

2025. gada 30. janvārī **Nr.**«DOKREGNUMURS»

**Par projekta “Nacionālie koordinatori dalības pieaugušo izglītībā veicināšanai Latvijā” īstenošanu**

Ādažu novada pašvaldības dome izskatīja Izglītības un zinātnes ministrijas (turpmāk – IZM) ierosināto Eiropas Savienības Erasmus+ programmas piedāvājumu projektā “Nacionālie koordinatori dalības pieaugušo izglītībā veicināšanai Latvijā” (projekta Nr. 101144108-NCLV2024-2025-ERASMUS-EDU-2023-AL-AGENDA-IBA (turpmāk – Projekts), ar priekšlikumu klātienē organizēt 12 izglītības dienas pieaugušajiem Ādažu novadā, īstenojot Projektā izstrādāto neformālās izglītības programmu 12 moduļus (no 15) pēc izvēles (katrs 3 stundu apjomā):

1. programmā “Kļūsti par naudas pratēju!” ir šādi 5 moduļi – “Tavs “Drošības spilvens””, “Kā efektīvāk plānot un pārvaldīt savu budžetu”, “Kas tev būtu jāzina par savas pensijas uzkrājumu”, “Kā pasargāt to, kas tev svarīgs? Apdrošināšana”, “Finanšu krāpniecība. Kā pasargāt savu naudu no finanšu krāpniekiem”;
2. programmā “Zaļās prasmes” ir šādi 6 moduļi – “Cilvēka dzīvesveida ietekme uz klimatu”, “Sadzīvo ar dabu - saimnieko zaļi!”, “Kā samazināt atkritumu daudzumu mājsaimniecībā”, “Energoefektīvs mājoklis”, “Zaļā dzīvesveida principi”, “Mans dārzs”;
3. programmā “Radošie darbi” ir šādi 3 moduļi – “Dekori un rotājumi”, “Rotu izgatavošana”, “Eko izstrādājumi”.

Projekta mērķis ir iesaistīt pieaugušos un veidot vismaz vienu mērķa grupu katra moduļa īstenošanai, tādējādi pilnveidojot iedzīvotāju profesionālās kompetences, zināšanu pielietojamību praksē, kā arī motivējot turpmāk piedalīties kursos un apmācībās.

Minimālais skaits katrā grupā ir 8 dalībnieki. Projekta izpilde plānota līdz 2025. gada 15. decembrim.

Projekta ietvaros IZM samaksās pašvaldībai atlīdzību 1500 *euro*, ko veido vienas pieaugušo izglītības dienas izmaksas 125 *euro* izglītotāju darba apmaksai vienā modulī, t.i., 12 dienas.

Ādažu vidusskolas Uzņēmējdarbības pamatu skolotāja Iveta Švarce var vadīt lekcijas programmā “Kļūsti par naudas pratēju!”, jo iepriekš ir vadījusi neformālās izglītības programmas “Kļūsti par naudas pratēju” moduli “Manu personīgo finanšu plānošana”. Programmā “Zaļās prasmes” tiks iesaistīti pedagogi ar izglītību vides zinātnēs, bioloģijā vai līdzīgās dabaszinātņu jomās, kas saistīti ar “zaļo domāšanu”, aprites ekonomiku, klimata pārmaiņām vai ilgtspēju.

Programma “Radošie darbi” tiks realizēta, vadoties pēc tematikas atbilstoši gadalaikiem vai svētkiem, iesaistot rokdarbu un amatniecības meistarus.

Līgums par pakalpojumu ar lektoru vai amatnieku tiks slēgts, kad būs nokomplektēta vismaz 8 cilvēku grupa. Par plānotajām lekcijām informācija tiks ievietota pašvaldības oficiālajā tīmekļvietnē, kā arī tiks izplatīta ar novada biedrību un nodibinājumu, bibliotēku un sociālo tīklu starpniecību. Grupu komplektēšanu, līgumu slēgšanu ar lektoriem un mācību procesa norisi organizēs Centrālās pārvaldes Izglītības un jaunatnes nodaļa.

Projekta īstenošana neradīs finansiālu slogu pašvaldības budžetam, jo pēc sadarbības līguma noslēgšanas ar IZM un priekšapmaksas rēķina saņemšanas, ministrija veiks atlīdzības izmaksu pašvaldībai 15 dienu laikā. Pašvaldības pienākums ir reizi ceturksnī iesniegt IZM atskaiti par organizētajām pieaugušo izglītības dienām. Ja valsts piešķirtais finansējums netiks apgūts pilnā apmērā vai izlietots neatbilstoši mērķiem, pašvaldībai būs jāveic attiecīga atmaksa IZM.

Dalība Projektā atbilst Attīstības programmas (2021.-2027.) vidējā termiņa prioritātēm:

* “VTP8: Pieejama un daudzpusīga izglītība”, rīcības virzienam “RV8.1: Vispārējās izglītības sistēmas attīstība”, uzdevumam “U8.1.1: Attīstīt jaunas izglītības programmas un projektus”;
* “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”, pasākumam “Ā14.1.10.14. Erasmus+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” īstenošana”.

Pamatojoties uz Pašvaldību likuma 4. panta pirmās daļas 4. punktu, Valsts pārvaldes iekārtas likuma 54. panta piekto daļu, kā arī domes Izglītības, kultūras, sporta un sociālās komitejas 08.01.2025. atzinumu, Ādažu novada pašvaldības dome

**NOLEMJ:**

1. Atbalstīt Ādažu pašvaldības dalībuEiropas Savienības Erasmus+ programmas projektā “Nacionālie koordinatori dalības pieaugušo izglītībā veicināšanai Latvijā”.
2. Pašvaldības domes priekšsēdētājai parakstīt sadarbības līgumu ar Izglītības un zinātnes ministriju lēmuma 1. punkta izpildei.
3. Centrālās pārvaldes Izglītības un jaunatnes nodaļas vadītājai nodrošināt projekta vadību un 2. punktā minētajā līgumā pašvaldībai noteikto līgumsaistību izpildi.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

IJN, GRN, SAN, IDR - @